ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กบ ๒/๒๕๕๓เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้าเพื่อการจัดการเงินทุนส่วนบุคคล[๑] อาศัยอำนาจตามความในมาตรา ๗ (๑) และมาตรา ๔๖แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้า จึงออกประกาศ ดังต่อไปนี้ข้อ ๑ ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปข้อ ๒ ในประกาศนี้ผู้บริหารธุรกิจร่วมทุนซื้อขายล่วงหน้าหมายความว่า ผู้ได้รับอนุญาตจากเลขาธิการให้จัดการเงินทุนส่วนบุคคลให้แก่บุคคลแต่ละรายตั้งแต่ห้ารายขึ้นไปหรือคณะบุคคลตั้งแต่หนึ่งคณะเพื่อแสวงหาประโยชน์จากการซื้อขายล่วงหน้าบุคคลผู้มีอำนาจจัดการกิจการหมายความว่า กรรมการ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกันลูกค้า หมายความว่าผู้ที่ผู้บริหารธุรกิจร่วมทุนซื้อขายล่วงหน้าติดต่อชักชวนหรือให้คำแนะนำในการจัดการเงินทุนส่วนบุคคล และให้หมายความรวมถึงผู้ที่มอบหมายให้ผู้บริหารธุรกิจร่วมทุนซื้อขายล่วงหน้าจัดการเงินทุนส่วนบุคคลด้วยสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า(ฉบับที่ ๒) พ.ศ. ๒๕๕๐สำนักงานคณะกรรมการ ก.ล.ต. หมายความว่าสำนักงานคณะกรรมการกำกับหลักทรัพย์และตลาดหลักทรัพย์ข้อ ๓ นอกจากที่ระบุไว้เป็นการเฉพาะแล้วให้สำนักงานมีอำนาจกำหนดหลักเกณฑ์ในรายละเอียดเกี่ยวกับเรื่องที่กำหนดในประกาศนี้เพื่อให้เกิดความชัดเจนในทางปฏิบัติและเพื่อให้สำนักงานสามารถตรวจสอบการปฏิบัตินั้นได้หมวด๑การดำรงคุณสมบัติระบบงานและความพร้อมในการประกอบธุรกิจ ข้อ ๔ ผู้บริหารธุรกิจร่วมทุนซื้อขายล่วงหน้าต้องมีคุณสมบัติตามหลักเกณฑ์ที่กำหนดไว้ตามมาตรา๔๕แห่งพระราชบัญญัติตลอดระยะเวลาของการประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้าเพื่อการจัดการเงินทุนส่วนบุคคลข้อ ๕ ผู้บริหารธุรกิจร่วมทุนซื้อขายล่วงหน้าต้องมีระบบงานและความพร้อมในการประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้าเพื่อการจัดการเงินทุนส่วนบุคคลที่เหมาะสม เพื่อคุ้มครองและรักษาประโยชน์ของลูกค้าอย่างน้อยในเรื่องดังต่อไปนี้(๑) โครงสร้างองค์กรที่มีการแบ่งแยกหน่วยงานขอบเขตอำนาจหน้าที่และความรับผิดชอบที่ชัดเจน(๒) ระบบงานในการจัดการเงินทุนส่วนบุคคล ได้แก่(ก) ระบบการรับลูกค้าการสอบทานความถูกต้องครบถ้วนของข้อมูลและการตรวจสอบความมีตัวตนของลูกค้า(ข) ระบบการจัดการลงทุน(ค) ระบบปฏิบัติการด้านงานสนับสนุน (BackOffice)(ง) ระบบการกำกับดูแลการปฏิบัติงาน(จ)ระบบการจัดเก็บเอกสารและหลักฐานในการซื้อขายล่วงหน้า(๓)มาตรการป้องกันความขัดแย้งทางผลประโยชน์และการเอาเปรียบลูกค้า(๔) การบริหารความเสี่ยงข้อ ๖ ผู้บริหารธุรกิจร่วมทุนซื้อขายล่วงหน้าต้องจัดให้มีผู้ทำหน้าที่ติดต่อลูกค้าและผู้ทำหน้าที่บริหารการลงทุนที่มีคุณสมบัติหน้าที่และความรับผิดชอบ ตามหลักเกณฑ์ วิธีการและเงื่อนไขที่สำนักงานกำหนดข้อ ๗ ผู้บริหารธุรกิจร่วมทุนซื้อขายล่วงหน้าต้องแจ้งการแต่งตั้งบุคคลผู้มีอำนาจจัดการกิจการให้เลขาธิการทราบภายในสามสิบวันนับตั้งแต่วันถัดจากวันที่แต่งตั้งหมวด๒การติดต่อชักชวนลูกค้าและการจัดการทรัพย์สินของลูกค้า ข้อ ๘ ผู้บริหารธุรกิจร่วมทุนซื้อขายล่วงหน้าต้องส่งร่างเอกสารเปิดเผยข้อมูล(Disclosure Document) ซึ่งมีสาระสำคัญตามที่สำนักงานกำหนดให้สำนักงานพิจารณาให้ความเห็นชอบก่อนแสดงต่อลูกค้าในกรณีที่มีการแก้ไขเพิ่มเติมข้อมูลที่มีความสำคัญหรือมีนัยสำคัญในเอกสารเปิดเผยข้อมูลผู้บริหารธุรกิจร่วมทุนซื้อขายล่วงหน้าต้องได้รับความเห็นชอบในการแก้ไขเพิ่มเติมนั้นจากสำนักงานสำนักงานจะแจ้งผลการพิจารณาให้ผู้บริหารธุรกิจร่วมทุนซื้อขายล่วงหน้าทราบภายในสิบห้าวันนับตั้งแต่วันถัดจากวันที่สำนักงานได้รับเอกสารดังกล่าวหากสำนักงานมิได้แจ้งผลเมื่อพ้นระยะเวลาดังกล่าว ให้ถือว่าสำนักงานเห็นชอบแล้วข้อ ๙ ในการติดต่อชักชวนลูกค้าเพื่อเสนอการบริการให้แก่บุคคลดังกล่าวผู้บริหารธุรกิจร่วมทุนซื้อขายล่วงหน้าต้องแสดงเอกสารเปิดเผยข้อมูลที่สำนักงานให้ความเห็นชอบแล้วต่อลูกค้าและให้ถือว่าเอกสารเปิดเผยข้อมูลเป็นส่วนหนึ่งของสัญญาการจัดการเงินทุนส่วนบุคคลที่ผู้บริหารธุรกิจร่วมทุนซื้อขายล่วงหน้าต้องถือปฏิบัติผู้บริหารธุรกิจร่วมทุนซื้อขายล่วงหน้าต้องจัดการให้ลูกค้าลงลายมือชื่อในเอกสารเปิดเผยข้อมูลเป็นหลักฐานก่อนเข้าทำสัญญาการจัดการเงินทุนส่วนบุคคลเพื่อแสดงว่ามีความรู้ความเข้าใจในเอกสารเปิดเผยข้อมูลแล้วข้อ ๑๐ ผู้บริหารธุรกิจร่วมทุนซื้อขายล่วงหน้าต้องได้รับข้อมูลจากลูกค้าอย่างเพียงพอ(Know Your Clients)โดยเฉพาะในส่วนที่เกี่ยวกับวัตถุประสงค์ในการลงทุนของลูกค้า ประสบการณ์ในการลงทุนฐานะทางการเงิน ภาระทางการเงิน ความต้องการและข้อจำกัดการลงทุนและข้อมูลอื่นที่ผู้บริหารธุรกิจร่วมทุนซื้อขายล่วงหน้าเห็นว่าจำเป็นก่อนเสนอนโยบายการลงทุนที่เหมาะสมให้แก่บุคคลดังกล่าวข้อ ๑๑ ผู้บริหารธุรกิจร่วมทุนซื้อขายล่วงหน้าต้องจัดการเงินทุนส่วนบุคคลให้เป็นไปตามนโยบายการลงทุนที่กำหนดไว้ในสัญญาการจัดการเงินทุนส่วนบุคคลที่ได้ทำไว้กับลูกค้าในการจัดการเงินทุนส่วนบุคคลให้แก่คณะบุคคลใดคณะบุคคลนั้นจะต้องประกอบด้วยบุคคลธรรมดาหรือนิติบุคคลรวมกันไม่เกินสามสิบห้ารายข้อ ๑๒ ให้สำนักงานมีอำนาจกำหนดหลักเกณฑ์วิธีการและเงื่อนไขให้ผู้บริหารธุรกิจร่วมทุนซื้อขายล่วงหน้าถือปฏิบัติเกี่ยวกับประเภทสัดส่วนการลงทุนในทรัพย์สินประเภทอื่นนอกเหนือจากการซื้อขายล่วงหน้าและข้อกำหนดอื่นใดเกี่ยวกับการจัดการเงินทุนส่วนบุคคลเพื่อประโยชน์ในการคุ้มครองผู้ลงทุนหรือเพื่อให้มีมาตรฐานการดำเนินงานเป็นอย่างเดียวกันหมวด๓การดูแลทรัพย์สินของลูกค้า ข้อ ๑๓ ผู้บริหารธุรกิจร่วมทุนซื้อขายล่วงหน้าต้องจัดให้มีผู้รับฝากทรัพย์สินที่ได้รับความเห็นชอบจากสำนักงานทั้งนี้ ตามหลักเกณฑ์ วิธีการและเงื่อนไขที่สำนักงานกำหนดข้อ ๑๔ ผู้บริหารธุรกิจร่วมทุนซื้อขายล่วงหน้าต้องแยกทรัพย์สินของลูกค้าออกจากทรัพย์สินของตนโดยนำทรัพย์สินของลูกค้าไปฝากไว้กับผู้รับฝากทรัพย์สินหมวด๔การวัดผลการดำเนินงานการเปิดเผยและการรายงาน ข้อ ๑๕ ในการจัดการเงินทุนส่วนบุคคลผู้บริหารธุรกิจร่วมทุนซื้อขายล่วงหน้าต้องดำเนินการ ดังต่อไปนี้(๑)คำนวณมูลค่าเงินลงทุนในข้อตกลงซื้อขายล่วงหน้าและวัดผลการดำเนินงานของการบริหารและจัดการเงินทุนส่วนบุคคลตามหลักเกณฑ์ วิธีการและเงื่อนไขที่กำหนดโดยสำนักงานหรือสมาคมวิชาชีพที่สำนักงานให้การยอมรับ(๒) เปิดเผยข้อมูลการลงทุน ผลการดำเนินงานหลักเกณฑ์และวิธีการคำนวณมูลค่าเงินลงทุนในข้อตกลงซื้อขายล่วงหน้าและข้อมูลอื่นใดที่มีผลกระทบต่อการบริหารและจัดการเงินทุนส่วนบุคคลให้ลูกค้าแต่ละรายทราบตามหลักเกณฑ์ วิธีการและเงื่อนไขที่กำหนดโดยสำนักงานหรือสมาคมวิชาชีพที่สำนักงานให้การยอมรับ(๓) จัดทำและส่งรายงานดังต่อไปนี้ให้แก่สำนักงาน(ก)รายงานฐานะทางการเงินและงบการเงินของผู้บริหารธุรกิจร่วมทุนซื้อขายล่วงหน้า(ข)รายงานข้อมูลเกี่ยวกับการบริหารและจัดการเงินทุนส่วนบุคคล(ค) รายงานอื่น ๆ ตามที่สำนักงานกำหนดการจัดทำและส่งรายงานตาม (๓)ต้องมีสาระสำคัญและส่งภายในระยะเวลาตามที่สำนักงานกำหนดหมวด๕การประกอบธุรกิจอื่น ข้อ ๑๖ ห้ามมิให้ผู้บริหารธุรกิจร่วมทุนซื้อขายล่วงหน้าประกอบธุรกิจอื่นใดเว้นแต่ธุรกิจ ดังต่อไปนี้(๑) ธุรกิจการซื้อขายล่วงหน้าตามพระราชบัญญัติประเภทที่ได้รับอนุญาต(๒) ธุรกิจอื่นที่มีลักษณะครบถ้วนดังนี้(ก)มีระบบการบริหารความเสี่ยงที่ไม่ส่งผลกระทบต่อธุรกิจการซื้อขายล่วงหน้า ประเภทผู้บริหารธุรกิจร่วมทุนซื้อขายล่วงหน้าเพื่อการจัดการเงินทุนส่วนบุคคลอย่างเพียงพอ(ข)มีระบบในการป้องกันความขัดแย้งทางผลประโยชน์กับธุรกิจการซื้อขายล่วงหน้า ประเภทผู้บริหารธุรกิจร่วมทุนซื้อขายล่วงหน้าเพื่อการจัดการเงินทุนส่วนบุคคลอย่างเพียงพอ(ค)เป็นธุรกิจที่เกี่ยวข้องหรือเกี่ยวเนื่องกับธุรกิจการซื้อขายล่วงหน้าตามพระราชบัญญัติประเภทที่ได้รับอนุญาตโดยสนับสนุนการให้บริการให้มีความสมบูรณ์และครบวงจรยิ่งขึ้นหรือเป็นการบริหารจัดการทรัพยากรบุคคล สถานที่เครื่องมือเครื่องใช้หรืออุปกรณ์ต่างๆของผู้บริหารธุรกิจร่วมทุนซื้อขายล่วงหน้าให้เกิดประโยชน์ยิ่งขึ้น(๓) ธุรกิจอื่น ตามหลักเกณฑ์ วิธีการและเงื่อนไขที่สำนักงานกำหนดหมวด๖การมอบหมายให้บุคคลอื่นปฏิบัติงานแทน(Outsourcing) ข้อ ๑๗ ผู้บริหารธุรกิจร่วมทุนซื้อขายล่วงหน้าจะมอบหมายให้บุคคลอื่นปฏิบัติงานแทนตนในเรื่องการจัดการเงินทุนการตัดสินใจซื้อขายล่วงหน้า การติดต่อชักชวนลูกค้าและงานสนับสนุนก็ได้ ทั้งนี้ ตามหลักเกณฑ์วิธีการและเงื่อนไขที่สำนักงานกำหนดการมอบหมายให้บุคคลอื่นปฏิบัติงานแทนตนตามวรรคหนึ่งไม่ทำให้ผู้บริหารธุรกิจร่วมทุนซื้อขายล่วงหน้าพ้นจากความรับผิดชอบต่อบุคคลภายนอกคณะกรรมการ ก.ส.ล. และสำนักงานหมวด๗ข้อปฏิบัติอื่นของผู้บริหารธุรกิจร่วมทุนซื้อขายล่วงหน้า ข้อ ๑๘ ห้ามผู้บริหารธุรกิจร่วมทุนซื้อขายล่วงหน้าแสดงว่าตนได้รับการค้ำประกันหรือการรับรองจากคณะกรรมการก.ส.ล. หรือสำนักงานเว้นแต่เป็นการแสดงข้อเท็จจริงเกี่ยวกับการได้รับอนุญาตประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้า เพื่อการจัดการเงินทุนส่วนบุคคลข้อ ๑๙ ในกรณีที่ผู้บริหารธุรกิจร่วมทุนซื้อขายล่วงหน้าถูกพักใช้หรือถูกเพิกถอนใบอนุญาตประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้า เพื่อการจัดการเงินทุนส่วนบุคคลห้ามแสดงตนเป็นผู้บริหารธุรกิจร่วมทุนซื้อขายล่วงหน้าต่อลูกค้าผู้บริหารธุรกิจร่วมทุนซื้อขายล่วงหน้าต้องแจ้งการถูกพักใช้หรือถูกเพิกถอนใบอนุญาตดังกล่าวให้ลูกค้าทราบโดยไม่ชักช้าข้อ ๒๐ ผู้บริหารธุรกิจร่วมทุนซื้อขายล่วงหน้าต้องตรวจสอบดูแลการปฏิบัติงานของพนักงานหรือบุคลากรของตนให้เป็นไปตามจรรยาบรรณและตามหลักเกณฑ์วิธีการและเงื่อนไขที่สำนักงานกำหนดข้อ ๒๑ ผู้บริหารธุรกิจร่วมทุนซื้อขายล่วงหน้าต้องไม่ทำสัญญาใดๆเพื่อยกเลิกหรือจำกัดความรับผิดชอบของตนเองที่มีหน้าที่ต้องปฏิบัติต่อลูกค้าของตนตามที่พระราชบัญญัติและกฎระเบียบที่เกี่ยวข้องกำหนดข้อ ๒๒ ในการปฏิบัติตามข้อ ๕ ข้อ ๘ ถึงข้อ ๑๑และข้อ ๑๓ ถึงข้อ ๑๗ให้ผู้บริหารธุรกิจร่วมทุนซื้อขายล่วงหน้าที่ได้รับใบอนุญาตประกอบธุรกิจสัญญาซื้อขายล่วงหน้าประเภทผู้จัดการเงินทุนสัญญาซื้อขายล่วงหน้า ตามกฎหมายว่าด้วยสัญญาซื้อขายล่วงหน้าปฏิบัติตามกฎเกณฑ์ในเรื่องเดียวกันที่กำหนดตามกฎหมายว่าด้วยสัญญาซื้อขายล่วงหน้าโดยอนุโลมในการส่งรายงานตามข้อ ๑๕ (๓)ให้แก่สำนักงานคณะกรรมการ ก.ล.ต.ผู้บริหารธุรกิจร่วมทุนซื้อขายล่วงหน้าต้องส่งสำเนารายงานนั้นให้แก่สำนักงานภายในระยะเวลาเดียวกันกับที่สำนักงานคณะกรรมการก.ล.ต. กำหนดให้ถือว่าการปฏิบัติตามวรรคหนึ่งและวรรคสองของผู้บริหารธุรกิจร่วมทุนซื้อขายล่วงหน้าเป็นการปฏิบัติตามประกาศนี้ประกาศณ วันที่ ๔ มีนาคม พ.ศ. ๒๕๕๓พรทิวานาคาศัยรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๓มิถุนายน ๒๕๕๓นันท์นภัสร์/ตรวจ๓มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๖๖ ง/หน้า ๔๗/๒๖ พฤษภาคม ๒๕๕๓